গম্ভীরের উপর থেকে আস্থা হারাচ্ছে BCCI? দায়িত্ব বাড়ছে লক্ষ্মণের!

ওয়েব ডেস্ক : ঘরের মাঠ মানেই রাজত্ব! একটা সময় কোনও দলই ভারতের মাটিতে টিম ইন্ডিয়ার (Team India) বিরুদ্ধে টেস্ট (Test) সিরিজ জিতে ফিরতে পারত না। কিন্তু সেই পরিস্থিতি বদলেছে ২০২৪ সাল থেকে। প্রথমে নিউজিল্যান্ডের বিরুদ্ধে হোয়াইটওয়াশ, তার পরেই সম্প্রতি দক্ষিণ আফ্রিকার বিরুদ্ধেও লজ্জাজনকভাবে হারতে হয়েছে শুভমন গিলদের। এমন হারের পরেই ভারতীয় দলের হেড কোচ গৌতম গম্ভীরের (Gautam Gambhir) দল পরিচালনার দক্ষতা নিয়ে প্রশ্ন উঠেছিল। এবার কী তাঁর উপর থেকে আস্থা হারাচ্ছে BCCI-ও?

মূলত, দলের মধ্যে একাধিক পরিবর্তন নিয়ে প্রশ্ন উঠেছিল। কারণ গম্ভীরকে একাধিক পরীক্ষানিরীক্ষা করতে দেখা গিয়েছিল। কারণ স্পেশ্যালিস্ট ব্যাটারের পরিবর্তে অলরাউন্ডারের ভিড় বাড়ানো হচ্ছিল দলে। বেশ কিছু প্লেয়ার পারফর্ম না করলেও, তাঁদের দলে রাখা নিয়েও প্রশ্ন উঠেছিল। এর পরেই গম্ভীরকে টেস্টের কোচ থেকে সরানোর দাবি তোলা হয়েছিল। তবে ভারতীয় ক্রিকেট বোর্ডের তরফে জানানো হয়েছে, গম্ভীরকে সরানো নিয়ে এখন তাঁদের কোনও পরিকল্পনা নেই। তবে সূত্রের খবর, টেস্টে ক্ষেত্রে ভারতের প্রাক্তন ক্রিকেটার ভিভিএস লক্ষ্মণের (VVS Laxman) পরামর্শ নেওয়া হতে পারে।

আরও খবর : নতুন রেকর্ড জো রুট-এর! ভাঙতে চলেছেন সচিনের বিশ্বরেকর্ড

অন্যদিকে, টিম ইন্ডিয়ার আগামী টেস্টগুলির আগে যাতে ১৫ দিনের প্রস্তুতি শিবিরের আয়োজন করা হয়, তার জন্য বিসিসিআই-কে পরামর্শ দিয়েছেন শুভমন গিল। সেই সময় গম্ভীর ব্যস্ত থাকতে পারেন সীমিত ওভারের দল নিয়ে। কিন্তু, ভারতের টেস্ট দলকে সেই সময় লক্ষ্মণের(VVS Laxman) পরামর্শ দিতে পারেন বলে খবর।

প্রসঙ্গত, ভারতীয় ক্রিকেট বোর্ডের সেন্টার অফ এক্সেলেন্সের প্রধান হিসাবে দায়িত্বে রয়েছেন লক্ষ্মণ। তিনি সেখানে প্লেয়ারদের ট্রেনিং দিয়ে থাকেন। ফলে পরোক্ষভাবে গম্ভীরের উপর চাপ বাড়তে পারেই বলে মনে করছেন ক্রিকেট বিশেষজ্ঞরা।

দেখুন অন্য খবর :

The post গম্ভীরের উপর থেকে আস্থা হারাচ্ছে BCCI? দায়িত্ব বাড়ছে লক্ষ্মণের! first appeared on KolkataTV.