টেস্ট দলের কোচের পদ থেকে সরছেন গম্ভীর! কী জানাল BCCI

ওয়েব ডেস্ক : টি২০ ও ওয়ানডে ক্রিকেটে ভালো পারফর্ম করছে টিম ইন্ডিয়া (Team India)। কিন্তু, টেস্টে ভারত ভালো পারফর্ম করতে পারছে না। এমন পরিস্থিতিতে টেস্ট (Test) দলের কোচের পদ থেকে গৌতম গম্ভীরকে (Gautam Gambhir) সরানোর দাবি উঠেছিল। গুঞ্জন উঠেছিল ভিভিএসল লক্ষ্মণ কে টিম ইন্ডিয়ার টেস্ট দলের দায়িত্ব দেওয়া হতে পারে। এ নিয়ে তাঁর সঙ্গে নাকি কথা হয়েছে বলেও শোনা যাচ্ছিল। তবে এ নিয়ে নিজেদের অবস্থান স্পষ্ট করলেন ভারতীয় ক্রিকেট বোর্ডের সচিব দেবজিৎ সাইকিয়া (Devajit Saikia)।

গৌতম গম্ভীরের অধীনে টিম ইন্ডিয়া জিতেছে চ্যাম্পিয়ন্স ট্রফি ও এশিয়া কাপ। কিন্তু তাঁর অধীনেই এই প্রথমবার ওয়ার্ল্ড টেস্ট চ্যাম্পিয়নশিপ-এ প্রবেশ করতে পারেনি ভারত। বেশ কয়েকটি ম্যাচ হারতে হয়েছিল তাঁদেরকে। তার পরেই গম্ভীরের নেতৃত্ব নিয়ে প্রশ্ন উঠতে শুরু করেছিল। এমনকি দলে বার বার পরিবর্তন করা নিয়েও সমালোচনার মখে পড়তে হয়েছিল গম্ভীরকে (Gambhir)।

আরও খবর : বিজয় হাজারে খেলে কত টাকা পাবেন রোহিত, বিরাটরা? দেখুন হিসেব

গম্ভীরকে সরানোর দাবি তুলেছিলেন বহু সমর্থক ও প্রাক্তন ক্রিকেটাররা। তবে এ সব নিয়ে দেবজিৎ সাইকিয়া এক সাক্ষাৎকারে জানান, বোর্ডের তরফে এখনও পর্যন্ত গম্ভীরকে তাঁর পদ থেকে সরানো নিয়ে কোনও ধরণের আলোচনা হয়নি। তাঁর সঙ্গে বোর্ডের ২০২৭ পর্যন্ত চুক্তি রয়েছেন বলেও জানিয়েছেন।

প্রসঙ্গত, ইংল্যান্ডের বিরুদ্ধে টেস্টে ড্র-এর পর টেস্টে ওয়েস্ট ইন্ডিজকে হারিয়েছিল ভারত। তবে দক্ষিণ আফ্রিকার কাছে হোয়াইটওয়াশ হয়েছে টিম ইন্ডিয়া। এর পরে ভারতের টেস্ট রয়েছে শ্রীলঙ্কার বিরুদ্ধে। তা হবে ২০২৬ সালের আগস্ট মাসে। তার পরেই রয়েছে অস্ট্রেলিয়া ও নিউজিল্যাডের বিরুদ্ধে রয়েছে সিরিজ। সেখানে ভারত কেমন পারফর্ম করে এখন সেটাই দেখার বিষয়।

দেখুন অন্য খবর :

The post টেস্ট দলের কোচের পদ থেকে সরছেন গম্ভীর! কী জানাল BCCI first appeared on KolkataTV.